ddrg/super_eurlex huggingface dataset:
E.

arvestades, et alates meeleavalduste algusest on riigis kinni peetud ligi 10 000 inimest ja surma saanud vähemalt 225 inimest, nende hulgas lapsed, inimesed, kes ei ole meeleavaldustel osalenud, ja 19 õiguskaitseametnikku; arvestades, et tegelikud arvud on tõenäoliselt suuremad ja neid on raske kontrollida ebausaldusväärse ametliku teabe ning interneti- ja mobiiltelefoniteenuste katkestuste tõttu; arvestades, et endiselt tuleb teateid selle kohta, et 2022. aasta jaanuari kogunemistel alanud kodanikuühiskonna aktivistide ja tavainimeste vahistamine, hirmutamine ja piinamine jätkub; arvestades, et teadete kohaselt lasid õiguskaitseametnikud meeleavalduste ajal maha aktivistid Nuralija Aitkulova ja Aitbaj Alijevi ning veel vähemalt 12 inimest; arvestades, et 8. jaanuaril 2022 lasi sõjavägi Taldõkorganis maha rahumeelsed tsiviilisikud Nurbolat Seitkulovi, Altõnai Jetajeva ja nende 15-aastase tütre;
H.

arvestades, et 27. veebruaril 2022. aastal tegi komisjoni president avalduse praeguste ja tulevaste suhete kohta Ukrainaga, milles ta ütles: „[…] ukrainlased kuuluvad meie hulka. Ukraina on üks meie seast ja tahame nad vastu võtta“; arvestades, et üha suurem arv Ukraina tsiviilisikuid kaotab elu Kremli sõjas Ukraina elanikkonna vastu; arvestades, et sajad inimesed on saanud haavata ja mitusada tuhat on oma kodudest lahkunud või põgenenud naaberriikidesse; arvestades, et on teateid arvukatest rahvusvahelise humanitaarõiguse rikkumistest, mida Venemaa väed on toime pannud, sealhulgas valimatu elurajoonide, haiglate ja lasteaedade pommitamine, avaliku ja eraomandi rüüstamine ning tsiviiltaristu tahtlik hävitamine; arvestades, et üle 14 000 inimese, nii sõjaväelase kui tsiviilisiku, on hukkunud Ida-Ukrainas kaheksa aastat kestnud ja Venemaa Föderatsiooni poolt õhutatud konflikti käigus, samal ajal kui Venemaa kontrolli all olevate ja annekteeritud Ukraina alade ja ümbritsevate piirkondade elanike elatusvahendid on jätkuvalt suure surve all;
18.

tuletab meelde, et 2018. aasta oktoobris selgus uurimise käigus, et 11 liikmesriiki kaotasid cum-ex ja cum-cum skeemide tõttu maksutulu kuni 55,2 miljardit eurot, kuid 2021. aasta oktoobris avaldatud uurimise uute hinnangute kohaselt oli avaliku sektori tulude kaotus aastatel 2000–2020 ligikaudu 140 miljardit eurot; tunneb muret selle pärast, et neid skeeme kasutatakse jätkuvalt ELi rahanduse arvelt; tunneb muret kuulduste pärast, et olemas võib olla muid sarnase kahjuliku mõjuga skeeme, näiteks cum-fake skeemid; märgib, et Saksamaa kohus Karlsruhes otsustas 2021. aasta juulis, et cum-ex skeemid on ebaseaduslikud ja kujutavad endast seetõttu maksupettust;
H.

arvestades, et 7. detsembril 2021 märkis Rahvusvaheline Kohus oma korralduses, et Aserbaidžaan peab võtma kõik vajalikud meetmed, et tõkestada Armeenia kultuuripärandit, muu hulgas kirikuid ja muid kultusekohti, mälestussambaid, maamärke, kalmistuid ja artefakte kahjustavaid vandalismi- ja rüvetamisakte ning karistada nende eest; arvestades, et Rahvusvaheline Kohus andis Armeeniale ja Aserbaidžaanile korralduse võtta kõik vajalikud meetmed rassilisele vihkamisele õhutamise ja selle edendamise tõkestamiseks; arvestades, et Rahvusvaheline Kohus andis Aserbaidžaanile korralduse kaitsta vägivalla ja kehavigastuste eest kõiki isikuid, kes peeti kinni seoses 2020. aasta konfliktiga ja kes on endiselt vahi all; arvestades, et Rahvusvahelise Kohtu korraldustes on märgitud, et mõlemad pooled peavad hoiduma igasugusest tegevusest, mis võib kohtuvaidlust süvendada või pikendada või raskendada selle lahendamist;
39.

rõhutab, kui oluline on patsientide liikuvus ning piiriülene juurdepääs ohututele ja kvaliteetsetele tervishoiuteenustele ELis; rõhutab, et patsiendid ei saa sageli kasu naaberriikide tervishoiuteenustest, kuna kulude hüvitamise süsteemid on erinevad, samal ajal kui piiriülesed töötajad seisavad silmitsi segadust tekitavate maksude ja sotsiaaltoetustega, sest liikmesriikides on erinevad sotsiaalkindlustussüsteemid; soovitab seetõttu tungivalt edendada konkreetseid vahendajaid, nagu piiriülesele tervishoiule organiseeritud juurdepääsu alasid (ZOAST), Euroopa territoriaalse koostöö rühmitusi (EGTC), tervisevaatluskeskusi või muud võrgustikke, et aidata koordineerida tervishoiualast piiriülest koostööd koos kohalike, piirkondlike ja riigi tasandi ametiasutustega; rõhutab, et piiriüleste tervishoiuteenuste täiustamine saab tuua patsientidele kasu, võimaldades võrdset juurdepääsu tervishoiuteenustele ja -taristule teistes liikmesriikides või nendega piirnevates piirkondades, sealhulgas juurdepääsu diagnoosimisele ja kliinilistele uuringutele, tuginedes lihtsaima, lähima, parima ja kiireima juurdepääsu põhimõttele; nõuab tõhusamat patsientide transporti lähimatesse piiriülestesse rajatistesse, samal ajal tõdedes, et kõigi õiguslike ja haldustakistuste ületamine on endiselt koormav ja seda tuleks käsitleda tulevases Euroopa piiriülese mehhanismi (mehhanism õiguslike ja haldustakistuste kõrvaldamiseks) määruses;
C.

arvestades, et 2022. aasta algus on Mehhiko ajakirjanike jaoks olnud kõigi aegade surmatoovaim, kuna mõrvatud on juba vähemalt kuus ajakirjanikku; arvestades, et María de Lourdes Maldonado Lópezi, Margarito Martínezi, José Luis Gamboa, Heber López Vásquezi ja Roberto Toledo tapmised on kõigest üksikud traagilised näited ajakirjanike ja meediatöötajate vastu suunatud rünnakutest; arvestades, et ajakirjanikud peavad taluma halbu töötingimusi ning paljudele neist ei ole tervishoiu- ja psühhiaatriateenused kättesaadavad; arvestades, et olukord on pärast viimaseid, 2018. aasta juulis toimunud presidendivalimisi halvenenud ning ametlike allikate kohaselt on mõrvatud vähemalt 47 ajakirjanikku;
50.

nõuab, et seoses konkreetsete kehtivate Euroopa kodanikualgatustega ja nende rakendamisega komisjoni poolt tugevdataks veelgi parlamendi rolli ja sidemeid kodanikuühiskonna organisatsioonidega; on veendunud, et juhtudel, kui komisjon pole määruse (EL) 2019/788 artikli 15 kohaselt ettenähtud ajavahemiku jooksul kavandatavaid meetmeid avaldanud või on teatises märkinud, et ei kavatse Euroopa kodanikualgatuse suhtes meetmeid võtta, kuigi algatus vastab menetlusnõetele, s.o on kooskõlas ELi esmase õigusega ning ei ole vastuolus Euroopa Liidu lepingu artiklis 2 sätestatud liidu põhiväärtustega ega hartas sätestatud õigustega, võib parlament kooskõlas kodukorra artikliga 222 võtta vastu otsuse esitada Euroopa kodanikualgatuse alusel seadusandlik algatusraport; nõuab tungivalt, et pärast seda, kui parlament on seadusandliku algatusraporti vastu võtnud, kohustuks komisjon esitama asjakohase seadusandliku ettepaneku; usub, et sellisel juhul peaks komisjon oma esialgse vastuse uuesti põhjalikult läbi vaatama ja võtma Euroopa Parlamendi seadusandlikku algatusraportit täielikult arvesse; nõuab, et määrust (EL) 2019/788 muudetaks, et motiveerida komisjoni seadusandlikku ettepanekut esitama, kui esitatud Euroopa kodanikualgatus vastab asjaomastele nõuetele;
I.

arvestades, et liikmesriigid esitasid kolmekuulise konsulteerimisperioodi jooksul EFSA-le palju kriitilisi märkusi (11); arvestades, et need kriitilised märkused hõlmavad muu hulgas seda, et geneetiliselt muundatud rapsi riskihindamisel kasutatavad metoodilised lähenemisviisid erinevad mõnel juhul EFSA suunistes soovitatutest, mis tähendab, et riskihindamisel on ilmsed puudujäägid ja et ohutuse kohta ei saa teha kindlaid järeldusi, et katsekohtade representatiivsus liitu imporditud rapsi kaubanduslikul tootmisel esinevate erinevate keskkonnatingimuste puhul ei ole piisavalt tõendatud, et glüfosaadiga töötlemise jääkide ja glüfosaadi metaboliitide sisaldust geneetiliselt muundatud rapsis ei ole hinnatud, et geneetiliselt muundatud rapsi ohutust ei saa kinnitada ilma teabeta glüfosaadi, N-atsetüül-glüfosaadi ja selle metaboliitide kontsentratsiooni kohta ning puuduvad tõendid selle kohta, et atsetüül-glüfosaat ei ole toksiline;
18.

väljendab heameelt seoses ELi nelja sanktsioonipaketiga sõjaväelise riigipöörde ja sellele järgnenud repressioonide eest; nõuab tungivalt, et Euroopa Liidu Nõukogu lisaks haldusnõukogu (SAC) üksikute liikmete asemel riigi haldusnõukogu tervikuna nende füüsiliste ja juriidiliste isikute, üksuste ja asutuste loetellu, kelle suhtes kohaldatakse piiravaid meetmeid; väljendab heameelt ELi otsuse üle lisada sanktsioonidega hõlmatud üksuste loetellu Myanmar Oil and Gas Enterprise (MOGE); kutsub nõukogu üles tühistama erandit, mis sõnaselgelt lubab Myanmaris asuvatel ELi nafta- ja gaasiettevõtjatel jätkata finantstehinguid MOGEga, ning nõuab tungivalt, et liikmesriigid hoiduksid selle erandi rakendamisest; nõuab tungivalt, et komisjon ja ELi liikmesriigid tagaksid kooskõlas ÜRO äritegevuse ja inimõiguste juhtpõhimõtetega, et sanktsioone järgivate ELi ettevõtete lahkumine ei tooks huntale kasu, muu hulgas täpsustades, et äriühingute aktsiaid ei ole lubatud müüa ega üle kanda MOGE-le või teistele hunta ettevõtetele, kelle suhtes kohaldatakse sanktsioone; rõhutab edasise rahvusvahelise koordineerimise olulisust sarnaselt meelestatud jurisdiktsioonidega; kutsub nõukogu üles võtma keskpanga reservid sihikule ka järgmises sanktsioonipaketis; rõhutab, et see nõuab varade külmutamist ja rahvusvaheliste finantsülekannete tegemise keelu seadmist kahele riigi omandis olevale pangale – Myanmar Foreign Trade Bank ja Myanmar Investment and Commercial Bank;
32.

märgib, et ebastandardsete käibemaksumäärade tõhususe ja tulemuslikkuse täielikuks hindamiseks on vaja neid võrrelda alternatiivsete poliitikavahenditega; on seisukohal, et need meetmed võivad olla tõhusamad, paindlikumad, nähtavamad ja kulutõhusamad vahendid nende sotsiaalsete ja keskkonnaalaste eesmärkide saavutamiseks, kui valitsused neid tõhusal viisil kasutavad; märgib siiski, et need vahendid on riikide maksusuveräänsuse keskmes ja kuuluvad riikide pädevusse, sest puuduvad ELi õigusaktid nende ühtlustamiseks; juhib tähelepanu sellele, et nad peavad sellele vaatamata austama ELi konkurentsipoliitikat;
39.

rõhutab, et linnapiirkondade pühendumus on kliimaneutraalsele ühiskonnale ning jõukale, õiglasele, kestlikule ja konkurentsivõimelisele majandusele üleminekul hädavajalik; märgib, et mõnel juhul puudub kohalikel omavalitsustel oskusteave, inimressursid ja juurdepääs kvaliteetsetele andmetele, mis on vajalikud meetmete võtmiseks ja edu saavutamiseks; on seepärast veendunud, et suutlikkuse suurendamist, tehnilist tuge ja rahastust tuleb kasutada täiel määral ära, nagu on kokku lepitud ühissätete määruses, et linna- ja äärelinnapiirkondade ametiasutused saavutaksid Euroopa rohelise kokkuleppe eesmärgid, ning on veendunud, et linnaasutustel peab olema tulevikus ELi rahastusele otsene juurdepääs;
14.

peab kahetsusväärseks, et andmed on napid või aegunud; palub liikmesriikidel korrapäraselt esitada liigitatud andmed ja komisjonil luua usaldusväärsed ja sageli ajakohastatavad statistilised vahendid, mis põhinevad kehtestatud metoodikal, mis tagab läbipaistvuse ja võrreldavuse, ning muuta võimalikuks selliste piiriülese tegevuse ja panuste kohta käivate andmete lisamine Eurostati andmekogusse; juhib tähelepanu asjaolule, et Euroopa Majandus- ja Sotsiaalkomitee tellitud 2017. aasta uuringu „Recent evolutions of the social economy in the European Union“ (Sotsiaalmajanduse hiljutised arengud Euroopa Liidus) kohaselt oli Euroopa Liidus asuvate ühistute, vastastikuste ühingute, mittetulundusühingute, sihtasutuste ja sarnaste üksuste kokku 13,6 miljonist tasustatud ametikohast 9 miljonit mittetulundusühingutes ja sihtasutustes, seega on need nimetatud sektori peamised tööhõiveallikad; rõhutab asjaolu, et sellest nähtub ka, kui oluline on teha kättesaadavaks rohkem andmeid, mis puudutavad sotsiaalmajandusest laiemat valdkonda;
14.

väljendab muret asjaolu pärast, et alla 36 kuu vanustele lastele mõeldud mänguasjade kemikaalisisaldust käsitlevates rangemates sätetes ei võeta arvesse asjaolu, et vanemad lapsed on ohtlike ainete suhtes jätkuvalt kaitsetud; märgib, et sellise eristamise tulemusel võivad tootjad sätetest kõrvale hoida, märkides, et mänguasi on mõeldud vanematele kui 36-kuustele lastele, kuigi see ei ole ilmselgelt nii; rõhutab, et mitmed sidusrühmad, komisjon ja liikmesriigid on märkinud, et selline eristamine on selgelt ebapiisav, kuna see võib tekitada lünki ja piirata mänguasjade ohutuse direktiivi tõhusust, ning on palunud selle kaotamist; kutsub seetõttu komisjoni üles analüüsima seda küsimust mänguasjade ohutuse direktiivi läbivaatamise mõjuhinnangus ja täielikus kooskõlas uusimate teaduslike tõenditega, et otsustada, kas selline eristamine tuleks kaotada, ja kehtestama mänguasjades sisalduvatele kemikaalidele konkreetsed piirnormid; on arvamusel, et kui ilmnevad teaduslikud tõendid selle kohta, et kemikaal on lastele ohtlik, tuleks selle kasutamist mänguasjades ja kõikides lastega seotud toodetes piirata;
90.

märgib, et suured edusammud bioloogias on näidanud, et vähktõbi on üldmõiste enam kui 200 haiguse kohta ning et täppis- või personaalmeditsiini saab teha kättesaadavaks selle kaudu, et ravimi sihtmärgiks võetakse mitmesugused mutatsioonid; on seisukohal, et täppis- või personaalmeditsiin, mis koosneb individuaalsetel kasvaja biomarkeritel põhinevast ravivalikust, mis kajastab geno- või fenotüüpe, on paljutõotav viis vähiravi parandamiseks; julgustab seetõttu liikmesriike arendama omavahelise koostöö kaudu personaalmeditsiini kogu ELis ning edendama piirkondlike molekulaargeneetikaplatvormide rakendamist ning hõlbustama patsientide võrdset ja kiiret juurdepääsu täiustatud diagnostikale ja isikupärastatud ravile, austades täielikult isikuandmete kaitset ning tagades, et patsiente teavitatakse ja et nad on nõus oma terviseandmete kasutamisega uuringutes; märgib, et vähivormide killustatus ja liigitamine konkreetsete genotüüpide alusel ei tohiks viia selleni, et neid määratletakse „tehislike harvaesinevate haigustena“ eesmärgiga suurendada rahalist hüvitist;
W.

arvestades, et COVID-19 kriis on olnud šokk nii tootmisele kui ka tarbimisele ning on kujundanud ümber riigisisese ja piiriülese tegevuse, mõjutades tarbijaid, ettevõtjaid, töötajaid ja teenusepakkujaid; arvestades, et osa neist mõjudest võivad olla ajutised, kuid teistel on püsivad tagajärjed ühtse turu kujundamisele ja vajadustele; arvestades, et pandeemiale reageerimine on kiirendanud üleminekut digiteenustele; arvestades, et kriis on näidanud, kui tähtis on Euroopa integratsioon, tugevad institutsioonid ja reguleerimime; arvestades, et COVID-19 pandeemia ajal rakendatud meelevaldsed riigihanketavad on siseturgu tugevasti mõjutanud ja tõsiselt ohustanud läbipaistvust; arvestades, et praegune keeruline olukord nõuab mitte ainult COVID-19-ga seotud piirangute kaotamist, vaid ka siseturul aastaid püsinud põhjendamata tõkete kõrvaldamist, et parandada ja süvendada ühtset turgu, mis on üks kriisist väljumise viisidest;
53.

kutsub komisjoni üles viima läbi avamererajatiste käitusest kõrvaldamise mõju analüüs ja võtma vajaduse korral vastu ELi strateegia avameretaristu kestliku käitusest kõrvaldamise kohta, et minimeerida keskkonna-, ohutus- ja majandusmõjusid; rõhutab, et selline strateegia peaks hõlmama olemasoleva taristu lammutamist ja tulevasi käitusest kõrvaldamisi; rõhutab, et kogu ELi hõlmav tulevane õigusraamistik on vajalik ainult juhul, kui analüüsi järgi on praeguses õigusraamistikus ja ELi liikmesriikide õigusaktides olulisi puudusi; nõuab tungivalt, et komisjon looks lihtsa seireraamistiku, mis tagaks läbipaistva ja tõhusa aruandluse avamere taastuvenergia kasutuselevõtu edenemisest, et hinnata, kas liikmesriigid on 2030. ja 2050. aasta GW-eesmärkide saavutamise suhtes õigel teel; on veendunud, et komisjon peaks kooskõlas taastuvenergia direktiivi kohaste aruandlusnõuetega andma Euroopa Parlamendile aru selle kohta, kas avamere taastuvenergia kasutuselevõtt kulgeb kavakohaselt;
38.

võtab teadmiseks komisjoni poolt praegu ELi maksude tulemustabeli valdkonnas tehtava töö; soovitab kasutada majandusnäitajaid, mis võimaldavad teha kindlaks moonutused ühtsel turul, nagu välismaiste otseinvesteeringute, litsentsitasude ja intressimaksete tase; rõhutab, et selline tulemustabel peab aitama kaasa võitlusele kahjuliku maksukonkurentsi vastu; kutsub komisjoni üles võtma nõuetekohaselt arvesse riiklike tulude märkimisväärset vähenemist, mis on tingitud maksustamise vältimist soodustavast riiklikust maksupoliitikast; mõistab, et see maksude tulemustabel tuleb luua vahendina, mis aitab liikmesriikidel ellu viia usaldusväärseid ja jõulisi maksureforme; hoiatab, et seda tulemustabelit võidakse kasutada ka konkreetsete liikmesriikide häbimärgistamiseks, kuid usub, et see võib soodustada arutelu vajalike reformide üle; julgustab selle tulemustabeli koostamisel tegema tihedat koostööd praeguste Euroopa platvormidega; mõistab, et see uus vahend võib olla kasulik Euroopa poolaasta protsessi ja eelkõige riigipõhiste soovituste jaoks;
28.

rõhutab, et loomade heaoluga seotud suur ja mitmetahuline probleem on saba hammustamine seakasvatuses; märgib, et kogu ELis on sellist käitumist põhjustavate ohutegurite uurimisel ja põhjalike uuringute läbiviimisel tekkinud tehnilisi raskusi; märgib, et see on tähendanud, et seni ei ole leitud ühtegi töökindlat lahendust, ning seetõttu on sabade lõikamise tava laialt levinud, hoolimata komisjoni ja parlamendi märkimisväärsetest jõupingutustest levitada teavet ja parimaid tavasid lõikamata sabadega sigade pidamise kohta; peab kahetsusväärseks, et seni on ainult kaks liikmesriiki sabade lõikamise keelanud; rõhutab, et saba hammustamise probleemi saab oluliselt vähendada keskkonna asjakohase mitmekesistamisega, eelkõige tuhnimist võimaldavate materjalidega, lisaks tagades piisavalt ruumi, rakendades häid söötmistavasid ja kasutades kõva põrandat; soovitab rahastada ja läbi viia rohkem teadusuuringuid eesmärgiga kaardistada majanduslikult jätkusuutlik võimalus, mis tagab, et lõikamata sabaga sigu saab kasvatada sisetingimustes kaubanduslikul eesmärgil; on arvamusel, et kehtivate õigusaktide kohaldamisalas on vaja lahendusi, et kaitsta sigade heaolu ja vähendada antimikroobikumide kasutamist vigastatud sigade raviks; nõuab tungivalt, et komisjon tagaks, et kõik liikmesriigid järgiksid sigade sabade rutiinse lõikamise keeldu; on lisaks seisukohal, et vaja on selgust seoses karistustega sabade lõikamise korral, kui sigu on kasvatatud ühes liikmesriigis ja nad eksporditakse nuumamiseks teise liikmesriiki ( 18 )
24.

märgib, et kaupade müügi direktiivi praegune õigusraamistik näeb puudusega kaupade puhul ette vaid kaheaastase minimaalse vastutusperioodi, ning julgustab liikmesriike seda pikendama; rõhutab, et tegemist on minimaalse ühtlustamise eeskirjaga ja et ainult piiratud arv liikmesriike läheb sellest perioodist kaugemale; on seetõttu veendunud, et kaupade müügi direktiivi läbivaatamisel tuleks teha ettepanek pikendada mõnede tootekategooriate puhul õiguslikku garantiid kauemaks kui kaheks aastaks; märgib lisaks, et tähtis on seadusjärgse garantiiaja täielik ühtlustamine;
B.

arvestades, et Venemaa režiim on muutnud rahumeelsete meeleavaldajate, sõltumatute ajakirjanike ja blogijate, inimõiguste kaitsjate ja kodanikuühiskonna aktivistide represseerimise enneolematult intensiivseks, püüdes vaigistada mis tahes kriitikat ja vastuseisu Ukraina vastu suunatud ebaseaduslikule, provotseerimata ja põhjendamatule sõjalisele agressioonile; arvestades, et Venemaalt on põgenenud tuhandeid inimesi, kuna meelevaldsete vahistamiste ja kohtu alla andmise oht on järsult suurenenud; arvestades, et sellised repressioonid on avaldanud laastavat mõju vähemuste, LGBTQI+ kogukonna liikmete, naiste ning kõigi nende inimeste elule ja vabadustele, keda valitsus ja ühiskond iseloomustavad kui käitumuslikest või normatiivsetest reeglitest ja ootustest kõrvalekaldujaid või kes on kritiseerinud režiimi ja Venemaa ametivõimude poliitikat;
9.

väljendab heameelt selle üle, et Guatemala võimud on moodustanud presidendi komitee korruptsiooni vastu ja presidendi komitee rahu ja inimõiguste kaitseks, mis on riikliku innovatsiooni ja arengu kava põhikomponendid ning mille siht on läbipaistvuse suurendamine ning korruptsiooni ja karistamatuse tõkestamine; nõuab tungivalt, et nende komisjonide töö annaks konkreetseid tulemusi;
M.

arvestades, et KRDV on jätkanud oma tuumavõimekuse ja ballistiliste rakettide programmi, mida on hiljuti tõestanud 2022. aasta alguses sagenenud raketikatsetused; arvestades, et EL on kehtestanud sanktsioonid loetellu kantud 57 isiku ja 9 üksuse suhtes KRDV tuumavõimekuse ja ballistiliste rakettide alase võimekuse või muude massihävitusrelvadega seotud programmide elluviimisele kaasaaitamise või sanktsioonidest kõrvalehoidmise eest; arvestades, et tuuma-, keemia- ja bioloogiliste relvade ning nende kandevahendite levik kujutab endast ohtu rahvusvahelisele rahule ja julgeolekule; arvestades, et KRDV taganes 2003. aastal tuumarelva leviku tõkestamise lepingust, on tuumarelvakatsetusi teinud alates 2006. aastast ning teatas 2009. aastal ametlikult, et on töötanud välja tuumarelva, mis tähendab, et riigi tuumavõimekuse arenemisega kaasnev oht on selgelt kasvanud; arvestades, et 20. aprillil 2018. aastal teatas KRDV, et ta peatab viivitamata tuumarelva- ja raketikatsetused ning sulgeb Punggye-ri rajatise, mida on kasutatud kuue varasema tuumarelvakatsetuse elluviimiseks; arvestades, et Euroopa Liidu Nõukogu mõistis hukka KRDV poolt 24. märtsil 2022. aastal kontinentidevahelise ballistilise raketi väljatulistamise, mis kujutab endast KRDV poolt antud niisuguse lubaduse rikkumist, mille kohaselt ta peatab kontinentidevaheliste ballistiliste rakettide väljatulistamise, ning ka ÜRO sanktsioonide rikkumist; arvestades, et 22. märtsil 2022. aastal kehtestas EL kogu maailmas rakendatava inimõiguste rikkujate vastase ELi sanktsioonirežiimi alusel KRDVs kahe üksikisiku ja ühe üksuse suhtes vara külmutamise ja reisikeelu;
26.

rõhutab, kui oluline on tagada, et Ukraina põllumajandussektor saaks võimalikult kiiresti taas nõuetekohaselt toimida, tehes kõik võimalikud jõupingutused, et kaitsta eelseisvat külvi- ja tootmishooaega, ning võimaldades ohutuid transpordi-, toidu- ja kütusekoridore riiki ja riigist välja; nõuab roheliste maismaakoridoride avamist, et varustada Ukrainat kõigega, mida on vaja põllumajandustootmise säilitamiseks (nt pestitsiidid ja väetised), ning viia Ukrainast välja kõik põllumajandustooted, mida on veel võimalik eksportida;
A.

arvestades, et ühtekuuluvuspoliitika on jätkuvalt peamine kogu ELi hõlmav sotsiaalset võrdõiguslikkust ja õiglast üleminekut edendav investeerimis- ja solidaarsuspoliitika, mis on kehtestanud end kestliku majanduskasvu ja töökohtade loomise, ELi majandusliku, sotsiaalse ja territoriaalse ühtekuuluvuse ning ELi kliimaeesmärkide, Euroopa rohelise kokkuleppe ja kestliku arengu eesmärkide täitmist kiirendava jõuna, ning et selle eelarve on kuni 2027. aastani 392 miljardit eurot;
59.

kordab, et ELi vahendite usaldusväärne finantsjuhtimine on äärmiselt oluline; peab kahetsusväärseks asjaolu, et ELi vahendite saajate andmebaasid ei sisalda teavet lõplike toetusesaajate ja nende tegelike tulusaajate kohta; peab kahetsusväärseks asjaolu, et kontrolliasutustel ei ole võimalik lõplikke toetusesaajaid kindlaks teha; mõistab sügavalt hukka asjaolu, et valitsusväliseid organisatsioone on kasutatud terroristlike ja äärmuslike organisatsioonide rahastamise varjamiseks; rõhutab oma seisukohta, et toetusesaajate läbipaistvust käsitlevaid ühiseid norme tuleks kohaldada ka katusorganisatsioonide suhtes, kes saavad ELi rahalisi vahendeid ja edastavad need oma võrgustikus valitsusvälistele organisatsioonidele, tagamaks, et komisjon ja kontrolliasutused saavad projektide eesmärke ja lõplikke toetusesaajaid auditeerida; peab kahetsusväärseks, et komisjon ei teinud ettepanekut valitsusväliste organisatsioonide ühtlustatud määratluse kohta, mille alusel ta saaks jälgida lõplikke toetusesaajaid; märgib, et finantsmääruses on sätestatud reeglid nende üksuste valimiseks ja neile vahendite eraldamiseks ning kontrollimehhanismid; kutsub komisjoni üles vaatama läbi ka finantsmääruse, et määratleda mõiste „valitsusväline organisatsioon“, kehtestades selged valitsusväliste organisatsioonide kategooriad, ning laiendama kontrolli ka lõplike toetusesaajate tegelikele kuludele;